Държавен вестник, бр. 86, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  86
онното число ACN, на които е по-голямо от 
обявеното класификационно число на тази 
настилка PCN.
(2) За определяне на ACN изкуствената 
настилка се класифицира като еквивалентна 
на твърда или еластична конструкция. 
(3) Информация за типа на настилката 
за определяне на ACN – PCN, категорията 
на носимоспособността на земната основа, 
категорията на максимално допустимото на­
лягане в гумите на ВС и метода за оценка се 
представят съгласно приложение № 5. 
Раздел IX
Площадки за предполетна проверка на ви­
сотомерите
Чл. 20. (1) На територията на летището 
се изграждат една или повече площадки за 
предполетна проверка на висотомерите.
(2) Площадките за предполетна проверка 
на висотомерите могат да се разполагат и 
на перона, като се допуска целият перон да 
се използва като площадка за проверка на 
висотомера.
(3) Надморската височина на площадката 
за предполетна проверка на висотомерите се 
измерва като средна надморска височина на 
участъка, върху който тя е разположена, с 
точност до метър. 
(4) Надморската височина на произволна 
част на площадката за предполетна проверка 
на висотомерите се ограничава до 3 m от сред­
ната надморска височина на тази площадка.
Раздел X
Обявяеми дистанции за публикуване
Чл. 21. (1) За ПИК, предназначена за 
граждански търговски въздушен превоз, се 
определят и предоставят за публикуване по 
реда на чл. 3, ал. 2 в сборника „Аеронавига­
ционна информация и публикация“ следните 
дистанции с точност до метър:
1. разполагаема дължина за разбег (take-off 
run available – TORA);
2. разполагаема дължина за излитане (take-
off distance available – TODA);
3. разполагаема дължина за прекъснато изли­
тане (accelerate-stop distance available – ASDA);
4. разполагаема дължина за кацане (landing 
distance available – LDA).
(2) Обявените дистанции по ал. 1 се опре­
делят съгласно приложение № 6. 
Раздел XI
Състояние на работната площ и свързаните 
с нея съоръжения и средства
Чл. 22. (1) Информацията за състоянието на 
работната площ и експлоатационното състоя­
ние на свързаните с нея съоръжения и средства 
се предоставя от летищната администрация 
(съответно от собственика на летището – за 
летища, които не са за обществено ползване) 
на службата за аеронавигационна информация 
на доставчика на аеронавигационно обслуж­
ване, а информацията, имаща експлоатаци­
онно значение, се представя на доставчика на 
аеронавигационно обслужване, отговорен за 
летището, с цел осигуряване на пристигащите 
и отлитащите въздухоплавателни средства с 
необходимата информация.
(2) Информацията по ал. 1 се обновява 
постоянно, като за измененията на наблюда­
ваните условия се съобщава незабавно.
Чл. 23. (1) Летищната администрация или 
собственикът на летището (за летища, кои­
то не са за обществено ползване) осигурява 
наблюдение за състоянието на работната 
площ и експлоатационното състояние на 
свързаните с нея съоръжения и средства и 
предава на доставчика на аеронавигационно 
обслужване за летището съобщения по въп­
росите от експлоатационно значение или по 
въпросите, засягащи характеристиките на ВС 
по отношение на:
1. строителни или ремонтни работи;
2. наличие на неравна или разрушена по­
върхност на ПИК, ПР или перона;
3. наличие на сняг, киша или лед на ПИК, 
ПР или перона;
4. наличие на вода на ПИК, ПР или перона;
5. наличие на снежни купове или навява­
ния в непосредствена близост до ПИК, ПР 
или перона;
6. наличие върху ПИК или ПР на течни 
химикали за предотвратяване или отстраня­
ване на заледяването;
7. наличие на други временни препятствия, 
включително паркираните самолети;
8. отказ или прекъсвания на работата на 
части или на всички визуални средства на 
летището;
9. отказ на основния или резервния източ­
ник на електрозахранване.
(2) За изпълнение на изискванията на ал. 1 
и на чл. 22 летищната администрация или 
собственикът на летището (за летища, които 
не са за обществено ползване) осигурява огле­
дът на работната площ да се прави най-малко 
един път на ден за летища с кодови номера 
1 и 2 и най-малко четири пъти на ден – за 
летища с кодови номера 3 и 4.
(3) Огледът на работната площ се провежда 
съгласно изискванията на приложение № 7.
Чл. 24. (1) При обявяване на информа­
ция за наличие на вода върху настилката се 
предоставя описание на повърхността върху 
централната половина от широчината на ПИК, 
включително оценка на дълбочината на слоя 
вода, като се използват следните термини:
1. влажна – повърхността си изменя цвета 
вследствие наличието на влага;
2. мокра – повърхността е пропита с вода, 
но няма застояла вода (локви);
3. частично наводнена – забелязват се 
участъци с локви вода;